ກຳລັງຊີເຣຍ ຍຶດເອົາເມືອງ Rabia ຄືນຈາກ ພວກຕໍ່ຕ້ານ ລັດຖະບານ
ກຳລັງລັດຖະບານຊີເຣຍ ເຂົ້າຍຶດເອົາເມືອງ Rabia ໃນແຂວງ Latakia ທີ່ຕັ້ງຢູ່ ທາງພາກ ຕາເວັນຕົກສຽງເໜືອ ຂອງປະເທດ.
ກຳລັງຊີເຣຍ ເຂົ້າຍຶດເອົາເມືອງ Rabia ຄືນມາໄດ້ ໃນວັນອາທິດ ມື້ນີ້ ຊຶ່ງເປັນການສືບຕໍ່ໄດ້ຮັບໄຊຊະນະທີ່ມີມາເປັນລຳດັບຕໍ່ພວກ ຕໍ່ຕ້ານລັດຖະບານ ໃນແຂວງ Latakia ໃນພາກຕາເວັນຕົກສຽງ ເໜືອຂອງປະເທດ ເມືອງ Rabia ຕັ້ງຢູ່ປະມານ 10 ຫຼັກກິໂລແມັດ ຢູ່ທາງໃຕ້ ຂອງ ຊາຍແດນເທີກີແລະເປັນນຶ່ງໃນສິບກວ່າເຂດ ທີ່ລັດຖະບານເວົ້າ ວ່າ ກຳລັງຂອງຕົນໄດ້ເຂົ້າ ຄວບຄຸມໃນໄລຍະສອງສາມມື້ຜ່ານ ມານີ້ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ອັງກິດ ຊຶ່ງ ໄດ້ຕິດຕາມເບິ່ງຄວາມຮຸນແຮງໃນຊີເຣຍນັ້ນກ່າວວ່າ ກຳລັງນິຍົມລັດຖະບານ ແມ່ນໄດ້ຮັບ ການສະໜັບສະໜຸນຈາກການໂຈມຕີທາງອາກາດຂອງຣັດເຊຍ ແລະການຊ່ອຍເຫຼືອທາງ ດ້ານຍຸດທະສາດຈາກພວກນາຍທະຫານຣັດເຊຍ ສ່ວນຢູ່ໃນພາກຕາເວັນອອກ ຂອງຊີເຣຍ ກຸ່ມສິ້ງຊອມສິດທິມະນຸດດັ່ງກ່າວ ແຈ້ງວ່າ ການ ໂຈມຕີທາງອາກາດຂອງເຮືອບິນລົບຣັດເຊຍແລະຊີເຣຍ ໄດ້ສັງຫານຢ່າງໜ້ອຍ 164 ຄົນ ໃນໄລຍະສາມມື້ຜ່ານມານີ້ ທີ່ແຂວງ Deir Ezzor ພວກທີ່ເສຍຊີວິດແມ່ນຮວມທັງເດັກນ້ອຍ 43 ຄົນ ຢູ່ໃນສີ່ເມືອງ ກຸ່ມສິ້ງຊອມສິດທິມະນຸດໃນຊີເຣຍ ຍັງແຈ້ງໃຫ້ຊາບຕື່ມວ່າ ມີ 44 ຄົນ ເສຍຊີວິດ ໃນການ ໂຈມຕີທາງອາກາດຂອງຣັດເຊຍແລະຊີເຣຍ ທີ່ເມືອງ Raqqa ຫົວເມືອງໃນພາກເໜືອຊີ ເຣຍທີ່ຖືກໃຊ້ເປັນນະຄອນຫຼວງຂອງກຸ່ມລັດອິສລາມນັ້ນ